CELEX: 32012R0193
Language: sk
Date: 2012-03-08 00:00:00
Title: Vykonávacie nariadenie Rady (EÚ) č. 193/2012 z  8. marca 2012 , ktorým sa vykonáva nariadenie Rady (ES) č. 560/2005, ktorým sa ukladajú určité osobitné obmedzujúce opatrenia namierené proti určitým osobám a subjektom v dôsledku situácie na Pobreží Slonoviny

9.3.2012   
            
            
               SK
            
            
               Úradný vestník Európskej únie
            
            
               L 71/5
            
         VYKONÁVACIE NARIADENIE RADY (EÚ) č. 193/2012
   z 8. marca 2012,
   ktorým sa vykonáva nariadenie Rady (ES) č. 560/2005, ktorým sa ukladajú určité osobitné obmedzujúce opatrenia namierené proti určitým osobám a subjektom v dôsledku situácie na Pobreží Slonoviny
   RADA EURÓPSKEJ ÚNIE,
   so zreteľom na nariadenie Rady (ES) č. 560/2005 z 12. apríla 2005, ktorým sa ukladajú určité osobitné obmedzujúce opatrenia namierené proti určitým osobám a subjektom v dôsledku situácie na Pobreží Slonoviny (1), a najmä na jeho článok 11a ods. 2 a 5,
   keďže:
   
               (1)
            
            
               Rada 12. apríla 2005 prijala nariadenie (ES) č. 560/2005.
            
         
               (2)
            
            
               Na základe preskúmania zoznamu osôb a subjektov, na ktoré sa vzťahujú obmedzujúce opatrenia ustanovené v nariadení (ES) č. 560/2005, sa Rada nazdáva, že dôvody na ponechanie určitých osôb na uvedenom zozname už pominuli.
            
         
               (3)
            
            
               Okrem toho by sa informácie týkajúce sa jednej osoby na zozname uvedenom v prílohe I a osôb na zozname uvedenom v prílohe IA k uvedenému nariadeniu mali aktualizovať,
            
         PRIJALA TOTO NARIADENIE:
   Článok 1
   V prílohe I k nariadeniu (ES) č. 560/2005 sa záznam o tejto osobe:
   „Désiré Tagro“
   nahrádza záznamom uvedeným v prílohe I k tomuto nariadeniu.
   Článok 2
   Príloha IA k nariadeniu (ES) č. 560/2005 sa nahrádza znením, ktoré sa uvádza v prílohe II k tomuto nariadeniu.
   Článok 3
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 8. marca 2012
      
         
            Za Radu
         
         
            predseda
         
         M. BØDSKOV
      
   
   
      (1)  Ú. v. EÚ L 95, 14.4.2005, s. 1.
   PRÍLOHA I
   
      Záznam uvedený v článku 1
   
   
      „Désiré TAGRO. Číslo pasu: PD–AE 065FH08. Dátum narodenia: 27. januára 1959. Miesto narodenia: Issia, Pobrežie Slonoviny. Zomrel 12. apríla 2011 v Abidžane.
      Generálny tajomník tzv. ‚prezidentského úradu‘ Laurenta GBAGBA: účasť v nelegitímnej vláde Laurenta GBAGBA, marenie mieru a zmierenia, odmietnutie výsledkov prezidentských volieb, účasť na násilnej represii ľudových hnutí. Dátum označenia zo strany OSN: 30. 3. 2011 (označenie zo strany Európskej únie: 22.12.2010).“
   
   PRÍLOHA II
   
      
         „PRÍLOHA IA
         
            Zoznam fyzických a právnických osôb, subjektov alebo orgánov, ktoré Bezpečnostná rada alebo sankčný výbor OSN neoznačili a na ktoré sa odkazuje v článkoch 2, 4 a 7
         
         
                      
                  
                  
                     Meno (a prípadné prezývky)
                  
                  
                     Identifikačné údaje
                  
                  
                     Dôvody označenia
                  
               
                     1.
                  
                  
                     Kadet Bertin
                  
                  
                     Narodený v roku 1957 v Mame.
                  
                  
                     Osobitný poradca Laurenta Gbagba pre bezpečnosť, obranu a vojenskú výzbroj, bývalý minister obrany vo vláde Laurenta Gbagba.
                     Synovec Laurenta Gbagba.
                     V exile v Ghane.Je neho uvalený medzinárodný zatykač.
                     Aktívne zapojený do prípadov násilia a násilných únosov, financovania a ozbrojovania milícií a ‚mladých vlastencov‘ (COJEP).
                     Zapojený do financovania a obchodovania so zbraňami a do obchádzania sankcií.
                     Kadet Bertin mal privilegované vzťahy so západnými milíciami a pre Gbagba bol kontaktnou osobou pre styk s týmito skupinami. Zapojený do vytvorenia jednotiek smrti ‚Force Lima‘.
                     Z exilu v Ghane naďalej pripravuje ozbrojené opätovné prevzatie moci. Požaduje tiež okamžité prepustenie Gbagba.
                     Z dôvodu svojich finančných zdrojoch, znalosti nelegálnych ciest obchodovania so zbraňami a pokračujúcich vzťahov so stále aktívnymi milíciami (konkrétne v Libérii) Kadet Bertin stále predstavuje reálnu hrozbu pre bezpečnosť a stabilitu Pobrežia Slonoviny.
                  
               
                     2.
                  
                  
                     Oulaï Delafosse
                  
                  
                     Narodený 28. októbra 1968.
                  
                  
                     Bývalý zástupca prefekta v Toulepleu. Vedúci Vlasteneckej únie za odboj Veľkého Západu (l’Union patriotique pour la résistance du Grand Ouest).
                     Ako veliteľ milícií bol zapojený do násilností a zločinov, konkrétne v oblasti Touleplue.
                     Ako priamy podriadený Kadeta Bertina bol veľmi aktívny počas povolebnej krízy, v nábore libérijských žoldnierov, ako aj v nezákonnom obchodovaní so zbraňami s pôvodom v Libérii. Jeho jednotky rozsievali teror počas celej povolebnej krízy, pričom odstránili stovky osôb pochádzajúcich zo severu Pobrežia Slonoviny.
                     Z dôvodu svojho politického extrémizmu, blízkeho vzťahu s Kadetom Bertinom a svojim úzkym prepojením s prostredím libérijských žoldnierov stále predstavuje hrozbu pre stabilitu krajiny.
                  
               
                     3.
                  
                  
                     Pastor Gammi
                  
                  
                      
                  
                  
                     Veliteľ milície ‚Hnutie za oslobodenie západu Pobrežia Slonoviny‘ (MILOCI) vytvorenej v roku 2004. Ako veliteľ MILOCI podporujúcej Gbagba bol zapojený do viacerých masakrov a násilností.
                     Na úteku v Ghane (údajne v Takoradi). Je na neho vydaný medzinárodný zatykač.
                     V exile sa stal členom ‚Medzinárodnej koalície za oslobodenie Pobrežia Slonoviny‘ (CILCI), ktorá aktívne pracuje na ozbrojenom odpore za návrat Gbagba k moci.
                  
               
                     4.
                  
                  
                     Marcel Gossio
                  
                  
                     Narodený 18. februára 1951 v Adjamé.
                     Číslo pasu: 08AA14345 (platný do 6. októbra 2013).
                  
                  
                     Na úteku mimo Pobrežia Slonoviny. Je na neho vydaný medzinárodný zatykač.
                     Zapojený do sprenevery verejných financií a do financovania a ozbrojovania milícií.
                     Kľúčová postava vo financovaní Gbagbovho klanu a milícií. Je zároveň hlavným protagonistom v kontexte nezákonného obchodovania so zbraňami.
                     Z dôvodu vysokého objemu prostriedkov, ktoré spreneveril, a svojej znalosti nezákonných sietí obchodovania je naďalej hrozbou pre stabilitu a bezpečnosť Pobrežia Slonoviny.
                  
               
                     5.
                  
                  
                     Justin Koné Katina
                  
                  
                      
                  
                  
                     Na úteku v Ghane. Je na neho vydaný medzinárodný zatykač.
                     Zapojený do lúpežného prepadnutia Central Bank of West African States (BCEAO).
                     Z exilu stále vystupuje ako Gbagbov hovorca. V tlačovej správe z 12. decembra 2011 tvrdí, že Ouattara voľby nikdy nevyhral a nový režim je nelegitímny. Vyzýva na odpor a domnieva sa, že Gbagbo sa k moci vráti.
                  
               
                     6.
                  
                  
                     Ahoua Don Mello
                  
                  
                     Narodený 23. júna 1958 v Bongouanou.
                     Číslo pasu: PD-AE/044GN02 (platný do 23. februára 2013).
                  
                  
                     Hovorca Laurenta Gbagba. Bývalý minister infraštruktúry a sanácie v nelegitímnej vláde.
                     V exile v Ghane. Je na neho vydaný medzinárodný zatykač.
                     Z exilu naďalej vyhlasuje, že prezident Ouattara bol zvolený podvodom, a neuznáva jeho autoritu. Odmieta reagovať na výzvu vlády Pobrežia Slonoviny na zmierenie, v tlači pravidelne vyzýva na povstanie a v utečeneckých táboroch v Ghane uskutočňuje mobilizačné kampane.
                     V decembri 2011 vyhlásil, že Pobrežie Slonoviny je ‚obsadeným kmeňovým štátom‘ a že ‚dni režimu prezidenta Ouattaru sú spočítané‘.
                  
               
                     7.
                  
                  
                     Moussa Touré Zéguen
                  
                  
                     Narodený 9. septembra 1944.
                     Starý pas číslo: AE/46CR05.
                  
                  
                     Vedúci Zoskupenia vlastencov za mier (GPP).
                     Zakladateľ ‚Medzinárodnej koalície za oslobodenie Pobrežia Slonoviny‘ (CILCI).
                     Od roku 2002 je veliteľom milícií; od roku 2003 vedie GPP. Pod jeho velením sa z GPP stala ozbrojená ruka Gbagba v Abidžane a na juhu krajiny.
                     Spolu s GPP je zodpovedný za mnohé násilnosti zamerané najmä na pôvodné obyvateľstvo na severe krajiny a na odporcov režimu.
                     Osobne zapojený do povolebného násilia (konkrétne vo štvrtiach Abobo a Adjamé).
                     V exile v Accre Touré Zéguen založil ‚Medzinárodnú koalíciu za oslobodenie Pobrežia Slonoviny‘ (CILCI), ktorej cieľom je dostať Gbagba späť k moci.
                     Z exilu vydáva plamenné vyhlásenia (napríklad na tlačovej konferencii 9. decembra 2011) a naďalej neochvejne verí v konflikt a ozbrojenú pomstu. Nazdáva sa, že vedenie Pobrežia Slonoviny zo strany prezidenta Ouattaru je nelegitímne a krajina sa opätovne stala ‚kolóniou‘ a vyzýva jej obyvateľov na vyhnanie podvodníkov (časopis Mladá Afrika, júl 2011).
                     Píše blog, v ktorom dôrazne vyzýva na mobilizáciu obyvateľstva Pobrežia Slonoviny proti Ouattarovi.“